Galactus (Γη-616)

Galan
Ο Galactus είναι ο μοναδικός επιζών του σύμπαντος που προϋπύρχε του δικού μας. Αρχικά, ο Galactus ήταν ένα ανθρωποειδές με το όνομα Galan, γεννημένος στον πλανήτη Taa, έναν παραδεισένιο κόσμο του οποίου ο πολιτισμός λέγεται ότι ήταν ο ανώτερος σε ολόκληρο το τότε γνωστό σύμπαν.

Όμως, το σύμπαν αυτό ήταν στα τελευταία στάδια της κατάρρευσης. Αρχικά, όπως όλα τα σύμπαντα στο Multiverse, αυτό το σύμπαν ήταν ένα "Cosmic Egg": μια αρχέγωνη σφαίρα αποδιοργανωμένης, συμπυκνωμένης αρχέγωνης ύλης. Η σφαίρα υπέστη μια "Μεγάλη Έκρηξη" ("Big Bang"), μια έκρηξη που εκσφενδόνισε την ύλη, απ' την οποία μεγάλο μέρος της συμπυκνώθηκε τελικά σε αστέρια και πλανήτες. Το σύμπαν αυτό διαστελλόταν για δισεκατομμύρια χρόνια, ενώ στη συνέχεια συστελλόταν, υποβεβλημένο σε μια "σύνθλιψη" για τα επόμενα δισεκατομμύρια χρόνια. Όλη η ύλη αυτού του σύμπαντος ωθούνταν προς ένα κεντρικό σημείο, όπου κατέρρεε σε ένα νέο "Cosmic Egg".

Ο πολιτισμός του Taa ήταν ένας απ' τους τελευταίους που υπήρχαν ακόμη. Η θανατηφόρα ακτινοβολία που προκαλούνταν απ' τη "Μεγάλη Σύνθλιψη" ("Big Crunch") εξάλειφε όλη τη ζωή στο σύμπαν. Ο Galan, ένας εξερευνητής του διαστήματος, αποστάλθηκε να ταξιδέψει στο σύμπαν για να βρει έναν τρόπο να σώσει τον Taa, αλλά δε βρήκε κανέναν. Η ακτινοβολία τελικά εξόντωσε όλο τον πληθυσμό του Taa εκτός από ένα πολύ μικρό μέρος του. Συνειδητοποιώντας ότι ο λαός του ήταν καταδικασμένος, ο Galan έπεισε τους εναπομείναντες επιζώντες να οδηγήσουν ένα σκάφος στην καρδιά του "Cosmic Egg" για να πεθάνουν με μια τελευταία πράξη ηρωισμού. Καθώς το σκάφος πλησίαζε στο κεντρικό σημείο της Μεγάλης Συντριβής, η θερμότητα και η ακτινοβολία σκότωσε όλους τους επιβάτες εκτός απ' τον Galan, ο οποίος γέμισε ανεξήγητα με νέα ενέργεια.

Αναγέννηση ως Galactus
Τη στιγμή που το σύμπαν του Galan συνάντησε το τέλος του, η Phoenix Force συγκέντρωσε τα θετικά συναισθήματα όλων των ζωντανών πλασμάτων στον κόσμο για να τα προστατεύσει από αιώνια καταδίκη, επιτρέποντας στη Sentience of the Universe - το αντίστοιχο της Eternity στο προηγούμενο σύμπαν - να συναντήσει τον Galan.

Μέσα στο "Cosmic Egg" η Sentience of the Universe εμφανίστηκε στον Galan και τον πληροφόρησε ότι, μολονότι και οι δύο θα πέθαιναν στις τελευταίες στιγμές του σύμπαντος, θα επιβίωναν μέσω μιας συγκληρονόμου γέννησης στο επόμενο σύμπαν. Η Sentience of the Universe επέτρεψε στον θνητό Galan να τον «κυοφορήσει» και έτσι γεννήθηκε ο Galactus, ο καταβροχθιστής των κόσμων.

Τελικά, το "Cosmic Egg" υπέστη μια "Μεγάλη Έκρηξη" με την οποία δημιουργήθηκε το τωρινό σύμπαν. Η Eternity και η Death, οι αιθέριες ενσαρκώσεις του νέου σύμπαντος, δημιουργήθηκαν σε αυτήν τη "Μεγάλη Έκρηξη", ενώ, παράλληλα, ο Galactus «ρίχτηκε» έξω με το επαναδημιουργημένο σκάφος του.

Ο νεογέννητος Galactus ταξίδευε με το σκάφος του για αιώνες καθώς η ζωή εμφανιζόταν στο σύμπαν, συμπεριλαμβάνοντας τις φυλές που θα εξελίσσονταν στους Elders of the Universe. Τελικά, το σκάφος του νεογέννητου Galactus παρατηρήθηκε απ' τον Ecce, έναν Watcher, δηλαδή ένα αρχαίο είδος, που κατέχει συντριπτικές ψιονικές δυνάμεις και τη δύναμη να χειραγωγεί την ενέργεια, που είχε αναλάβει να παρατηρεί τα γεγονότα του σύμπαντος. Ο Ecce οδήγησε το σκάφος στον πλανήτη του για να το μελετήσει. Τότε ανακάλυψε ότι το πλάσμα που ήταν μέσα σε αυτό είχε δυνάμεις υπεράνω κατανόησης και θα αναγκαζόταν, τελικά, να καταβροχθίζει ολόκληρους κόσμους, για να ικανοποιεί την πείνα του για ζωτική ενέργεια.

Συνειδητοποιώντας τον κίνδυνο που έθετε στον κόσμο ο νεογέννητος Galactus, ο Watcher σκέφτηκε να τον εξοντώσει, αφού ήταν ακόμα ευάλωτος εξαιτίας της κατάστασης μεταμόρφωσης στην οποία βρισκόταν. Αντί γι' αυτό όμως, αποφάσισε να τηρήσει τον όρκο των Watchers να μην επεμβαίνουν και άφησε το νεογέννητο Galactus να αναχωρήσει με το σκάφος του. Παρ' όλο που, με το πέρασμα του χρόνου, η φυλή των Watcher έχει καταλάβει ότι ο Galactus αποτελεί ουσιαστική και απαραίτητη συνιστώσα για τη φυσική τάξη του κόσμου, ο Ecce έχει εκφράσει ενοχή για την απόφαση που πήρε πριν από δισεκατομμύρια χρόνια και αισθάνεται μερικώς υπεύθυνος για την καταστροφή που έχει προκαλέσει ο Galactus από τότε.

Χρησιμοποιώντας την απεριόριστη δύναμη και ισχύ του, ο νεογέννητος Galactus δημιούργησε μια στολή για να τον βοηθά να ελέγχει τη μαινόμενη εσωτερική του ενέργεια. Έπειτα, μετέτρεψε το σκάφος του Galan σε ένα είδος θαλάμου επώασης, όπου ο Galactus εξελισσόταν για χιλιάδες χρόνια στην τωρινή του μορφή. Τελικά, το σκάφος επώασης μπήκε σε τροχιά γύρω απ' τον κατοικημένο πλανήτη Archeopia. Οι ίδιοι οι Archeopians δεν ενόχλησαν το παράξενο σκάφος, αλλά χρόνια αργότερα ένας επιθετικός διαστημικός στόλος που πλησίαζε την Archeopia επιτέθηκε στο σκάφος του Galactus, περνώντας το για όπλο.

Ο Galactus, με τη μεταμόρφωσή του ολοκληρωμένη, αναδύθηκε και με μια χειρονομία εξόντωσε τον επιτιθέμενο στόλο. Συνειδητοποιώντας την ανεξέλεγκτη πείνα του για ενέργεια, ο Galactus έστρεψε την προσοχή του στην Archeopia που ήταν πλούσια σε ενέργεια. Αμέσως καταβρόχθισε τις ζωτικές ενέργειες της Archeopia, ενώ μόνο ένας μικρός στόλος σκαφών κατάφερε να διαφύγει απ' τον πλανήτη εγκαίρως. (Η φυλή της Archeopia, αργότερα, θα εξολοθρευόταν πλήρως από το ζωντανό πλανήτη Ego).

Τις επόμενες χιλιετίες, ο Galactus κατασκεύασε για τον εαυτό του ένα αχανές σπίτι, το σκάφος που ονομάζει Taa II, το οποίο «καταπίνει» το ηλιακό σύστημα της Archeopia, ως φόρο τιμής και στην πατρίδα του και στην Archeopia, τον πρώτο πλανήτη που καταβρόχθισε ποτέ. Για αρκετά δισεκατομμύρια χρόνια ο Galactus καταβρόχθιζε μόνο πλανήτες που δεν κατοικούνταν από νοήμοντες μορφές ζωής, με την Archeopia να αποτελεί τη μοναδική εξαίρεση, και περνούσαν αιώνες για να ξανακαταβροχθίσει κάποιον άλλον πλανήτη.

Όμως, καθώς τα χρόνια περνούσαν, τα χρονικά διαστήματα μεταξύ των «γευμάτων» του ελαττώνονταν σημαντικά και ο Galactus βρέθηκε να χρειάζεται να καταβροχθίζει κόσμους κατοικημένους από νοήμοντες φυλές, αν δεν μπορούσε να βρει άλλους κόσμους που κατείχαν την ενέργεια που χρειάζεται για να συντηρήσει τον εαυτό του. Ο Galactus έχει καταφέρει να καταστείλει τη συμπόνια του για τα νοήμοντα πλάσματα που η φύση τους είναι παρόμοια με της οντότητας απ' την οποία γεννήθηκε και, συνειδητοποιώντας ότι ο ίδιος ήταν ανώτερος από αυτά λόγω του ουσιαστικού του ρόλου στη φυσική τάξη, είναι πρόθυμος να καταστρέψει τις ζωές τους προκειμένου να συνεχίσει τη δική του. Επιπλέον, γνωρίζει ότι κάποια μέρα πρόκειται να επιστρέψει στο σύμπαν απείρως περισσότερα απ' όσα έχει πάρει ποτέ απ' αυτό.

Κάποια στιγμή, ο Galactus απείλησε να καταστρέψει τον πλανήτη Zenn-La, πατρίδα μιας πολιτισμένης, ανθρωποειδούς φυλής. Ένας απ' τους κατοίκους του κόσμου αυτού, ο Norrid Radd, έπεισε τον Galactus να αφήσει ήσυχο τον πλανήτη με αντάλλαγμα να γίνει ο "αγγελιοφόρος" του και να ψάχνει εκ μέρους του ακατοίκητους κόσμους για να καταβροχθίζει. Ο Galactus συμφώνησε και μεταμόρφωσε τον Norrin Radd στον Silver Surfer, παρ' όλα αυτά έλεγχε τα συναισθήματά του, ώστε να μπορεί να καταδεικνύει κατοικήσιμους κόσμους.

Τελικά, όμως, ο Galactus αποφάσισε να καταβροχθίσει τη Γη, που είναι πλούσια σε ενέργεια. Ως αποτέλεσμα, ο Surfer επαναστάτησε και ο Reed Richards των Fantastic Four απέκρουσε τον Galactus απειλώντας τον ότι θα χρησιμοποιούσε μια εξωγήινη συσκευή ονόματι Ultimate Nullifier πάνω του, ένα όπλο που θα μπορούσε να ερημώσει το σύμπαν και να σκοτώσει ακόμα και τον Galactus. Ο Galactus ορκίστηκε να παρακάμψει τη Γη με αντάλλαγμα να του επιστραφεί το Ultimate Nullifier και τιμώρησε τον Surfer για την προδοσία του, ανορθώνοντας ένα μη ανιχνεύσιμο ενεργειακό φράγμα, για να εμποδίσει τον Surfer να φύγει απ' τη Γη.

Όταν ανακάλυψε την ύπαρξη της Counter-Earth, αποφάσισε να καταβροχθίσει αυτήν αντί για τη Γη. Ο ίδιος και ο αγγελιοφόρος του, πλέον ο Destroyer, αντικρούστηκαν από τους Fantastic Four για άλλη μια φορά, καθώς τους είχε καλέσει για βοήθεια ο High Evolutionary. Αντ' αυτού, ο Galactus καταβρόχθισε τον πλανήτη των Poppupians και σχεδόν εξοντώθηκε στην πορεία.

Αφού ελευθερώθηκε τελικά απ' τη δέσμευσή του στον Richards νικώντας τον παντοδύναμο Sphinx (ο οποίος ήταν μακράν εξουσιοδοτημένος με τα μυστικά του σύμπαντος, τα οποία λάμβανε απ' τον Living Computer of Xandar), ο Galactus επέστρεψε πολλές φορές στη Γη για να την καταβροχθίσει, όμως πάντα αντικρουόταν. Εν τω μεταξύ, καταβρόχθιζε πολυάριθμους κατοικήσιμους κόσμους καθ' όλο το γνωστό σύμπαν για να χορτάσει την πείνα του και αντιμετωπιζόταν ως απειλή από όλες τις φυλές. Ο Galactus προσέλαβε, επίσης, νέους αγγελιοφόρους.

Κατά την τελευταία του απόπειρα να καταβροχθίσει τη Γη, ο Galactus είχε να "τραφεί" για τόσο μεγάλο διάστημα που η ενέργειά του ήταν πιο χαμηλή από ποτέ και ήταν κοντά στο θάνατο. Έτσι, ένας τεράστιος αριθμός από υπεράνθρωπους υπερασπιστές της Γης κατάφεραν πράγματι να τον νικήσουν πολεμώντας τον. Ο Galactus πέθαινε, υποκύπτοντας στην πείνα του, αλλά ο Reed Richards του έσωσε τη ζωή με τη βοήθεια του μυστηριώδους σφυριού του Θωρ, το Mjolnir. Ο ευγνώμων Galactus ορκίστηκε φιλία στον Richards και έδωσε ειλικρινά το λόγο του να μην επιτεθεί ποτέ ξανά στη Γη. Ο Galactus τήρησε ακλόνητα τον όρκο του από τότε. Στη διάρκεια αυτής της επίσκεψής του στη Γη, ο Galactus στρατολόγησε τον τελευταίο του αγγελιοφόρο, τη Nova.

Ο Galactus συνεχίζει να τρέφεται με άλλους κόσμους και κατέστρεψε πρόσφατα την "πρωτεύουσα" των Skrull, βυθίζοντας, με αυτόν τον τρόπο, την Αυτοκρατορία των Skrull σε χάος. Υπάρχει ένα αρκετά μακρινό εναλλακτικό μέλλον, στο οποίο οι άνθρωποι έχουν εξαφανιστεί απ' τη Γη, και ο Galactus, ως εκ τούτου, δεν αισθάνεται πια δεσμευμένος από τον όρκο του και στο τέλος την καταβροχθίζει.

Επειδή έσωσε τη ζωή του Galactus, ο Reed Richards δικάστηκε απ' τους εξωγήινους επιζώντες των επιθέσεων του Galactus. Ο Galactus τον υπερασπίστηκε και η Eternity επιβεβαίωσε σε όλους τους παρευρισκόμενους τη σημαντικότητα και την αναγκαιότητα του Galactus στο σύμπαν.

Κάποια στιγμή αργότερα, ο Galactus έγινε στόχος απ' την εξωγήινη οργάνωση Elders of the Universe, που πίστευαν ότι ο θάνατός του θα προκαλούσε μια νέα Μεγάλη Έκρηξη και θα επαναδημιουργούσε την πραγματικότητα. Σε αυτή τη νέα πραγματικότητα, οι Elders πίστευαν ότι θα γίνονταν μια φυλή ως Galacti, καθένας απ' τους οποίους θα διέθετε απέραντη κοσμική δύναμη με την οποία θα ακολουθούσαν ατελείωτα τα ιδιαίτερα ενδιαφέροντά τους. Ο πρώην αγγελιοφόρος του, Silver Surfer, οι Fantastic Four, ο Frakclin Richards και η αγγελιοφόρος του, Nova, κατάφεραν να ανατρέψουν τα σχέδια των Elders.

Η Eternity παρουσιάστηκε στον Galactus πληροφορώντας τον για το μυστικό του ρόλο στη μάχη του με τους Elders και αποκαλύπτοντας το ρόλο του ως η τρίτη δύναμη του σύμπαντος. Ένας απ' τους ρόλους του Galactus ως εξωγήινη δύναμη είναι να ισορροπήσει τη ζωή και το θάνατο που εκπροσωπούνται απ' την Eternity και την Death. Ο Galactus εναντιώθηκε στον In-Betweener, την τρίτη δύναμη ενός σύμπαντος, που κυβερνάται απ' τον Master Order και τον Lord Chaos, ο οποίος επιβεβαιώθηκε ότι είναι το αντίθετο του Galactus από ένα άλλο σύμπαν. ΕΦ' όσων ο Galactus είναι ανύπαρκτος απ' τις δυαδικότητες, ο In-Betweener αποτελεί τη διασταύρωση όλων των δυαδικοτήτων.